Terence Hill

Terence Hill, oik. Mario Girotti, (s. 29. maaliskuuta 1939 Venetsia, Italia) on italialainen näyttelijä, joka on näytellyt italowesterneissä sekä useissa elokuvissa Bud Spencerin kanssa. ==Elämäkerta== Girottin isä oli italialainen kemisti Girolamo Girotti ja äiti saksalainen Hildegard Girotti (o.s. Thieme). Lapsuutensa Hill vietti Dresdenissä, missä perhe selviytyi toisen maailmansodan aikaan liittoutuneiden pommituksista. Nuoruudessaan hän harrasti uintia, ja uinnin kautta hän ajautui myös elokuvien pariin, mistä italialainen elokuvantekijä Dino Risi löysi hänet Hillin ollessa 12-vuotias. ==Näyttelijäura== Hillin ensimmäinen elokuva oli vuonna 1951 valmistunut Loma gangsterin kanssa. Hän jatkoi näyttelijänuraansa rahoittaakseen opintonsa ja moottoripyöräilyharrastuksensa. Opiskeltuaan kolme vuotta kirjallisuutta Rooman yliopistossa hän ryhtyi keskittymään täysipainoisesti näyttelemiseen. Näyteltyään kreivi Cavriaghin roolin Luchino Viscontin elokuvassa Tiikerikissa hän solmi sopimuksen roolista Saksassa tehtävissä Karl Mayn kirjoihin perustuvissa lännenelokuvissa. Niiden ansiosta hän saavutti mainetta saksankielisessä Euroopassa. Girotti palasi 1966 Italiaan näyttelemään elokuvassa Luoja armahtaa – minä en. Lomaillessaan Almeriassa hän tapasi tulevan vaimonsa, amerikkalaissyntyisen Lorin. Pariskunta sai pojat Ross ja Jess. Ross Hill kuoli liikenneonnettomuudessa vuonna 1990. Girottia pyydettiin muuttamaan nimensä elokuvaa Luoja armahtaa – minä en varten. Hänellä oli vuorokausi aikaa valita yksi tarjotusta 20 nimen listasta. Hän valitsi nimen Terence Hill, koska se miellytti häntä eniten, ja lisäksi nimessä oli samoja kirjaimia kuin hänen äitinsä nimessä (Hildegard Thieme). Samoihin aikoihin hän tapasi myös tulevan vaimonsa. Julkisuussyistä elokuvan tekijät kertoivat, että "Hill" on hänen vaimonsa sukunimi. Tosiasiasa Lori Hillin tyttönimi on Zwicklbauer. Hill näytteli useissa humoristisissa lännenelokuvissa, monissa yhdessä aisaparinsa Bud Spencerin kanssa. Erityisen menestyneitä Hill–Spencer- elokuvia olivat Nimeni on Trinity – paholaisen oikea käsi ja jatko-osa Trinity ratsastaa jälleen. Kaksikon elokuvat muistetaan erityisesti lukuisista hiotuista joukkotappelukohtauksista, joissa Hillin akrobaatin taidot tulivat esiin. Vuonna 1973 hän näytteli yhdessä Henry Fondan kanssa Sergio Leonen ideoimassa ja tuottamassa nokkelassa westernparodiassa Nimeni on Nobody. Hill on näytellyt myös Lucky Lukea ja ohjannut ainakin yhden Lucky Luke -elokuvan, jossa hän on itse pääosassa. Sittemmin hän on esiintynyt lukuisissa elokuvissa ja muissa tuotannoissa Yhdysvalloissa, jossa hän nykyään asuu ja toimii elokuvatuottajana. Hill näytteli myös kahdessa Hollywood-elokuvassa, vuonna 1976 valmistuneessa Mr. Billion ja 1977 valmistuneessa Hornanmarssi. Toivottua läpimurtoa ei kuitenkaan tullut. Yle TV2 on esittänyt vuodesta 2009 alkaen sarjaa Isä Matteon tutkimuksia, jossa Hill on pääroolissa rikoksia ratkovana hengenmiehenä Isä Matteona. Sarjan kahdestoista tuotantokausi esitettiin Yle Teema -kanavalla vuonna 2020. ==Filmografia== ===Nimellä Mario Girotti=== * Vacanze col gangster (1951) * L’età dell'amore / Too Young for Love (1952) * La voce del silenzio (1953) * Il viale della speranza (1953) * Villa Borghese (1953) * Divisione Folgore (1954) * La vena d'oro / The Golden Touch (1955) * Gli sbandati (1955) * Mamma sconosciuta (1956) * I vagabondi delle stelle (1956) * Guaglione (1957) * La grande strada azzurra (1957) * Lazzarella (1957) * Anna di Brooklyn (1958) * Novelliere: The picture of Dorian Gray, Il (1958, TV) * La spada e la croce (1958) * Cerasella (1959) * Spavaldi e innamorati (1959) * Hannibal (1959) * Un militare e mezzo (1959) * Il padrone delle ferriere (1959) * Juke box urli d'amore (1959) * Kartago liekeissä (1960) * Joseph Sold By His Brothers (1960) * Aladdinin ihmeet (1961) * Pecado de Amor (1961) * Il dominatore dei sette mari (1962) * Il giorno più corto (1962) * Tiikerikissa (1963) * Winnetou ja kuoleman ratsastajat (1964) * Unter Geiern (1964) * Der Ölprinz (1965) * Old Surehand (1. Teil) (1965) * Killer Kid – lännen kapinallinen (1965) * Schüsse im Dreivierteltakt (1965) * Ruf der Wälder (1965) * Die Nibelungen, Teil 1: Siegfried von Xanten (1966) * Die Nibelungen, Teil 2: Kriemhilds Rache (1967) * Io non protesto, io amo (1967) * Little Rita nel West (1967), Suomessa "Trinityn rämäpäät" * Hurjat sotasankarit (Villi pakomatka) (1967) ===Nimellä Terence Hill=== * Luoja armahtaa, minä en (1967), Bud Spencerin kanssa * Nimeni on Django / Viva Django (1968) * Luojan lähettiläät (1968), Bud Spencerin kanssa * Veristen saappaiden kukkula (1969), Bud Spencerin kanssa * Barbagia / The Tough and the Mighty (1969) * Nimeni on Trinity – paholaisen oikea käsi (1970), Bud Spencerin kanssa * Korppikotkat odottavat (1970) * Pääkallolipun alla (1970), Bud Spencerin kanssa * Trinity ratsastaa jälleen (1971), Bud Spencerin kanssa * The True and the False (1972) * Siitä vaan pojat! (1972), Bud Spencerin kanssa * Mies idästä (1972) * Nimeni on Nobody (1973) * ... ja täältä pesee (1974), Bud Spencerin kanssa * Kaksi lähetyssaarnaajaa (1974), Bud Spencerin kanssa * Nobody on nerokkain (1975) * Mr. Billion (1976) * Hornanmarssi (1977) * Turpiin vaan ja onnea (1977), Bud Spencerin kanssa * Senkka nenästä, pojat (1977), Bud Spencerin kanssa * Org (1979) * Mutaa kuonoon! sano virtahepo (1979), Bud Spencerin kanssa * Superkyttä (1980) * Banaanipojat Hula-hula -saarella (1981), Bud Spencerin kanssa * Don Camillo – veijari vai pyhimys? (1983) * Antaa heittää (1983), Bud Spencerin kanssa * Turpiin vaan ja tuplaten (1984), Bud Spencerin kanssa * Miamin superkytät (1985), Bud Spencerin kanssa * Katujen cowboy (1987) * Lucky Luke (1990) * Lucky Luke (1991, TV-sarjassa 8 jaksoa * Minä armahdan Mooses ei (1994), Bud Spencerin kanssa * Virtual weapon (1997) * Isä Matteon tutkimuksia (Don Matteo, 2000, TV-sarjassa 16 jaksoa) * Don Matteo 2 (2001, TV-sarjassa 16 jaksoa) * Don Matteo 3 (2002, TV-sarjassa 16 jaksoa) * Don Matteo 4 (2003, TV-sarjassa 24 jaksoa) * The Man who Dreamt with Eagles (2005, TV-minisarja kaksi jaksoa) * Don Matteo 5 (2005, TV- sarjassa 24 jaksoa) * Don Matteo 6 (2007, TV-sarjassa 24 jaksoa) * The Man who rode in the Dark (2008, TV-minisarja kaksi jaksoa) * Doc West (2009) * Don Matteo 7 (2009, TV-sarjassa 24 jaksoa) * Triggerman (2010) * Un passo dal cielo (2011, TV-sarjassa 12 jaksoa) * Don Matteo 8 (2011, TV-sarjassa 24 jaksoa) * Un passo dal cielo 2 (2012, TV-sarjassa 14 jaksoa) * Don Matteo 9 (2013, TV-sarjassa 26 jaksoa) * Un passo dal cielo 3 (2014, TV-sarjassa 18 jaksoa) * Don Matteo 10 (2015, TV-sarjassa 26 jaksoa) * My name is Thomas (2018) * Don Matteo 11 (2018, TV-sarjassa 25 jaksoa) * Don Matteo 12 (2020, TV-sarjassa 10 jaksoa) ==Lähteet== * * Official Website ===Viitteet=== ==Aiheesta muualla== * Luokka:Italialaiset näyttelijät Luokka:Vuonna 1939 syntyneet Luokka:Elävät henkilöt Luokka:Seulonnan keskeiset artikkelit